kalixlouiis/myanmar-wikipedia-corpus huggingface dataset:
ကုန်ပစ္စည်းမှတ်ပုံတင်မှုပြုပြီးနောက်ပိုင်းတွင် ဂျေကွိစ်မှထုတ်လုပ်သော ဈေးကြီးသောအားကစားပစ္စည်းများကို အသုံးပြုသည့် ကစားနည်းကို သာ "ပင်ပေါင်"ဟု ခေါ်ကြပြီး၊ အခြားထုတ်လုပ်သူများက "စားပွဲတင်တင်းနစ်"ဟူသော အသုံးကို စတင်အသုံးပြုလာကြသည်။
အမေရိကန်ပြည်ထောင်စုတွင်လည်း "ပင်ပေါင်"ဟုခေါ်ဆိုခွင့်ကို ဂျေကွိစ်ကုမ္ပဏီမှ ပါကာညီအစ်ကိုများကုမ္ပဏီ(Parker Brothers)သို့ ရောင်းချခဲ့သည်။
ထိုကြောင့် ၁၉၃၀ ဆယ်စုနှစ်ကာလအတွင်း အသင်းအဖွဲ့များက သူတို့၏အမည်တွင် ပိုပြီးလူသိများသော်လည်း မှတ်ပုံတင်ထားသည့် "ပင်ပေါင်"ဟူသည့် အသုံးနှုန်းမှ "စားပွဲတင်တင်းနစ်" ဟူသော စကားလုံးကို ပြောင်းလဲသုံးစွဲလာခဲ့ကြသည်။
thumb|Parker Brothers Ping-Pong game ဗြိတိသျှ စားပွဲတင်တင်းနစ် ဝါသနာအိုးတစ်ဦးဖြစ်သူ ဂျိမ်းစ်ဂစ်ဘ်(James W. Gibb)က အမေရိကန်ပြည်ထောင်စုခရီးတစ်ခု၌ အသစ်အဆန်းဖြစ်နေသော ဆဲလျူလွိုက်ဘောလုံးများအကြောင်းကို သိရှိခဲ့ပြီး စားပွဲတင်တင်းနစ်တွင် အသုံးပြုရန် အလွန်ပင်သင့်တော်ကြောင်း ၁၉၀၁-ခုနှစ်တွင် ရှာဖွေတွေ့ရှိကာ စားပွဲတင်တင်းနစ်၏ ကြီးမားသော တိုးတက်ပြောင်းလဲမှုတစ်ဆင့်ကို ဖြစ်စေခဲ့သည်။
ထိုနောက် ၁၉၀၁-ခုနှစ်မှာပင် အီးစီဂွတ်ဒ်(E.C.Goode)ဆိုသူက သစ်သားသက်သက်ရိုက်တံအပေါ်တွင် ဘုသီးပါသောရာဘာပြားများကို ကပ်၍အသုံးပြုမှုကို စတင်တီထွင်ခဲ့သည်။
၁၉၀၁-ခုနှစ်အရောက်တွင် စားပွဲတင်တင်းနစ်၏ လူသိများ ကျော်ကြားမှုမှာ ကြီးထွားလာပြီး၊ ပြိုင်ပွဲများစတင်ကျင်းပလာကြကာ စားပွဲတင်တင်းနစ်ဆိုင်ရာ စာအုပ်များကိုလည်း ရေးသားလာကြသည်။
စည်းမျဉ်းအပြောင်းအလဲများ ဆစ်ဒနီ ၂၀၀၀ ပြည့်နှစ်အိုလံပစ်ပွဲအပြီးတွင် အိုင်တီတီအက်ဖ်သည် စားပွဲတင်တင်းနစ်အား ရုပ်သံလွှင့်အားကစားတစ်ခုအဖြစ် စိတ်ဝင်စားကြည့်ရှုသူများပြားလာပြီး ပိုမိုရှင်သန်နိုင်စေရန် ရည်ရွယ်သည့် စည်းမျဉ်းအပြောင်းအလဲများကိုပြုလုပ်ခဲ့သည်။
ပထမဆုံး အပြောင်းအလဲအဖြစ် ၂၀၀၀-ခုနှစ် အောက်တိုဘာလတွင် အချင်း ၃၈ မီလီမီတာ (၁.၅ လက်မ)ဘောလုံးအား အချင်း ၄၀ မီလီမီတာ (၁.၅၇ လက်မ) ဘောလုံးဖြင့် တရားဝင် အစားထိုးခဲ့သည်။
ဤအပြောင်းအလဲသည် ဘောလုံး၏လေထုခုခံအားကို တိုးမြှင့်ခြင်းဖြင့် ဘောလုံးအသွားနှုန်းလျှော့ချကာ ကစားနည်း၏လျင်မြန်မှုကို လျှော့ချရန်ရည်ရွယ်သည်။
သို့သော်လည်း ကစားသမားများက သူတို့၏ ရိုက်တံရာဘာပြားအောက်ခံ ရေမြှုပ်(sponge)အထူကို တိုးမြှင့်ခြင်းဖြင့် ပိုကြီး၍လေးသောဘောလုံး၏ သက်ရောက်မှု အကျိုးဆက်ကို တန်ပြန်ရန်ကြိုးစားခဲ့ကြသဖြင့် ဘောလုံးအသွားနှုန်းမှာ သိသိသာသာ လျှော့သွားခြင်းမရှိပဲ၊ စားပွဲတင်တင်းနစ်ကို ရုပ်သံမြင်ကွင်းမှကြည့်ရန် အလွန်လျင်မြန်လွန်းနေဆဲ ဖြစ်ခဲ့သည်။
လအနည်းငယ်အကြာတွင် အိုင်တီတီအက်ဖ်သည် ၂၁-မှတ်မှ ၁၁-မှတ် အမှတ်ပေးစနစ်သို့ ပြောင်းလဲခဲ့ပြီး၊ စပေးဘောလည်ပတ်မှုကို ၅ မှတ်မှ ၂ သို့လျှော့ချခဲ့ကာ၊ ၂၀၀၁-ခုနှစ် စက်တင်ဘာလတွင် ဤစည်းမျဉ်းအပြောင်းအလဲ စတင်အကြုံးဝင်ခဲ့သည်။
ရည်ရွယ်ချက်မှာ ကစားနည်းကစားကွက် ပိုမြန်လာပြီး စိတ်လှုပ်ရှားမှု မြင့်မားလားစေရန် ဖြစ်သည်။
အိုင်တီတီအက်ဖ်သည် ပျမ်းမျှအပြန်အလှန်ရိုက်ချက်များ ပိုများလာစေရန်လည်းကောင်း၊ စပေးဘောပေးသောကစားသမား၏ အားသာချက်ကို လျှော့ချရန်လည်းကောင်း၊ စပေးဘောပေးသော ကစားသမားသည် ဘောလုံးကို တစ်ဖက်ပြိုင်ဖက်၏ မြင်ကွင်းမှ ဝှက်ထားခြင်းမပြုရန် စည်းမျဉ်းကို ပြောင်းလဲခဲ့ပြီး၊ ၂၀၀၂-ခုနှစ်တွင် ဤစည်းမျဉ်း စတင်အကြုံးဝင်ခဲ့သည်။
ပြိုင်ဖက်မှ စပေးဘောပေးခြင်းကို သိသာစေရန် စပေးဘောပေးသော ကစားသမားသည် ဘောလုံးကို လေထဲတွင် အနည်းဆုံး ၁၆ စင်တီမီတာ (၆.၃ လက်မ) ပစ်တင်ရမည်ဟုလည်း သတ်မှတ်ခဲ့သည်။
၂၀၁၄-ခုနှစ် ဇူလိုင်လနောက်ပိုင်းမှစ၍ အိုင်တီတီအက်ဖ်ပြိုင်ပွဲများအားလုံးတွင် ဆဲလျူလွိုက်ဖြင့် ပြုလုပ်ထားခြင်းမရှိသော ပိုလီ ပလတ်စတစ် ဘောလုံးများ(Poly balls - non-celluloid material)ဖြင့်သာ ကစားရန် ဆုံးဖြတ်ခဲ့သည်။
အားကစားသုံး ကိရိယာများ ဘောလုံး အိုင်တီတီအက်ဖ်မှ ပြိုင်ပွဲသုံးရန် လက်ခံသော စားပွဲတင်တင်းနစ် ပလတ်စတစ်ဘောလုံးများ (40+ mm) စားပွဲ စားပွဲတင်တင်းနစ် ပြိုင်ပွဲသုံး စားပွဲနှင့် ၎င်း၏ တရားဝင် အတိုင်းအတာများ ရိုက်တံ(ဘက်တံ) စားပွဲတင်တင်းနစ် ရိုက်တံ ရိုက်တံ(ဘက်တံ)ကိုင်တွယ်ပုံ ရှိတ်ကိုင်နည်း(Shakehand) လက်ဆွဲနှုတ်ဆက်သည့်အခါ လက်ကိုင်တွယ်ပုံကဲ့သို့ ရိုက်တံကို ကိုင်သည့်အတွက် ရှိတ်က်ဟဲန်ဒ်ကိုင်နည်း သို့မဟုတ် အတိုကောက် ရှိတ်ကိုင်နည်းဟု ခေါ်ကြခြင်းဖြစ်သည်။
ပဲန်ကိုင်နည်း(Penhold) စာရေးသည့် မှင်တံကို ကိုင်တွယ်သည့်ပုံကဲ့သို့ ရိုက်တန်ကို ကိုင်သည့်အတွက် ပဲန်ကိုင်နည်းဟု ခေါ်ကြခြင်းဖြစ်သည်။
thumb|Wong Chun Ting, a penholderတရုတ်ပဲန်ကိုင်နည်း သို့မဟုတ် စီပဲန်(CPEN)ကိုင်နည်းသည် အာရှကစားသမားများ အကိုင်များခဲ့ကြသည်။
(မြန်မာပြည်တွင် အသုံးပြုသည့် ဘက်တံပုံကိုယူ၍ အဝိုင်းဟုလည်း ခေါ်ကြသည်။
)တရုတ်ပဲန်ကိုင်နည်းသုံးထားသည့် (မာလင်း)ဂျေပဲန်(JPEN) သို့မဟုတ် ကိုရီးယားပဲန်ကိုင်နည်း၌ ဘက်တံ၏နောက်တွင်ထားသော ကစားသမား၏ လက်ချောင်းများက တရုတ်ပဲန်မှာကဲ့သို့ မကွေးထားပဲ အဖြောင့်ထားခြင်းဖြင့် ပို၍အင်အားကောင်းသော လက်သင့်ရိုက်ချက်များကို ဖြစ်စေနိုင်သည်။
(မြန်မာပြည်တွင် အသုံးပြုသည့် ဘက်တံပုံကိုယူ၍ လေးထောင့်ဟုလည်း ခေါ်ကြသည်။
)ဂျေပဲန်(JPEN) သို့မဟုတ် ကေပဲန်ကိုင်နည်းသုံးထားသည့် (ယူဆွန်မင်း) အသင့်ရပ်တည်ပြင်ဆင်ပုံ ၎င်းကိုယ်ခန္ဓာ အသင့်ရပ်တည်ပြင်ဆင်ပုံ အနေအထားကို ပြိုင်ဖက်ဘောလုံးကို လက်ခံရာတွင် လည်းကောင်း၊ မိမိ၏ ရိုက်ချက်ကို ကစားပြီးသည့်နောက် နောက်ပြန်လာနိုင်သည့် ရိုက်ချက်ကို တန်ပြန်ရန် လည်းကောင်း၊ ကစားသမားအားလုံးက ရယူကာ ပြင်ဆင်ထားလေ့ရှိသည်။
ခြေထောက်နှစ်ဖက်ကို ပခုံးအကျယ်ထက် အနည်းငယ်ကားကာ ရှေ့သို့အနည်းငယ်ကုန်း၍ နေလေ့ရှိသော ကိုယ်နေကိုယ်ထားကို ဆိုလိုသည်။
ဤသို့ ကုန်းထားခြင်းသည် ကိုယ်ခန္ဓာကို လျင်လျင်မြန်မြန် ရွှေ့လျားရန် ထိရောက်သော ကိုယ်နေကိုယ်ထားဖြစ်သည့် အပြင်၊ ကြွက်သားများကိုလည်း တက်ကြွလျင်မြန်စွာ ရွှေ့လျားမှုကို အထောက်အကူပေးရန် အသင့်ဖြစ်စေသည်။
ကိုယ်အပေါ်ပိုင်းကို ရှေ့သို့အနည်းငယ် ကိုင်းထားပြီး၊ ရှေ့သို့ အာရုံစိုက်ထားသည့် အနေအထားဖြစ်သည်။
ဘက်တံကို အသင့်အနေအထား ကိုင်ထားပြီး၊ လက်မောင်းမှာ ကွေးထားသည်။
ကိုယ်အနေအထား၏ ဟန်ချက်ညီမျှမှုကို သတိပြုသင့်ပြီး၊ ရိုက်ချက်ကောင်းများအတွက် လိုအပ်သော ခိုင်မာတောင့်တင်းသော အောက်ပိုင်းလည်းရှိ၊ လျင်မြန်စွာ ဘေးတိုက်ရွှေ့လျားမှုလည်းပြုနိုင်သော အနေအထား ဖြစ်နေသင့်သည်။
ကစားသမားတစ်ယောက်စီသည် မိမိတို့၏ ရပ်တည်ပြင်ဆင်ပုံကို မိမိစိတ်ကြိုက် အံဝင်အောင်ပြုလုပ်ပြီး၊ ကစားပွဲ၏ အခြေအနေ လိုအပ်ချက်အပေါ် မူတည်ပြီး သင့်တော်သလိုလည်း ပြောင်းလည်းနိုင်ရမည်ဖြစ်သည်။
ရိုက်ချက် အခေါ်အဝေါ်များ ကာ (သို့) ဘလော့ခ် (block) ရိုက် (သို့) ဒရိုက်ဖ် (drive) တွန်း (သို့) မ (push) မြှင့် (သို့) လော့ဘ် (lob) ဆွဲ (သို့) စမက်ရှ် (smash) လု(ပ်) (loop) ခုတ် (သို့) ချော့ပ် (chop) ဖလစ် (flip) လည်ဘောပုံစံများနှင့် ၎င်းတို့၏ အကျိုးသက်ရောက်မှုများ ဘောလုံးကို လည်စေခြင်းသည် စားပွဲတင်တင်းနစ် ကစားကွက်ကို သိသိသာသာပြောင်းလဲစေနိုင်သော နည်းလမ်းတစ်ခုဖြစ်သည်။
စားပွဲတင်တင်းနစ်ရိုက်ချက်အများစု သို့မဟုတ် စပေးဘောအများစုတွင် ဘောလည်ပတ်မှုပါဝင်သဖြင့် မည်သို့လည်ပတ်သည်ကို နားလည်ရန်အလွန်ပင် အရေးကြီးသည်။
ဤသို့ နားလည်မှသာ ကစားသမားတစ်ယောက်အနေဖြင့် မည်သို့လည်သောဘောကို မည်သို့တန်ပြန်ကာကွယ်ရမည်၊ မိမိကိုယ်တိုင် မည်သို့သော လည်ပတ်မှုကို ဖန်တီးကာ ကစားကွက်သာအောင် ပြုလုပ်ရမည်ကို သိနိုင်ပေမည်။
အောက်လည်ဘော(backspin) frame|အောက်လည်ဘော လမ်းကြောင်း အဆင့် ၄ ဆင့်သွားသည့်လမ်းကြောင်းနှင့် ပြောင်းပြန်လည်နေသော ဘောလုံးကို အောက်လည်ဘောဟု ခေါ်ခြင်းဖြစ်သည်။
ဘောလုံး၏ အောက်ခြေကို ရိုက်တံရာဘာပြားဖြင့် ရှပ်ပွတ်ခြင်းဖြင့် ထိုသို့သော အောက်လည်ဘောကို ဖန်တီးနိုင်သည်။
အပေါ်လည်ဘော(topspin) frame|အပေါ်လည်ဘော လမ်းကြောင်း အဆင့် ၄ ဆင့်သွားသည့်လမ်းကြောင်းအတိုင်းလည်နေသော ဘောလုံးကို အပေါ်လည်ဘောဟု ခေါ်ခြင်းဖြစ်သည်။
ဘောလုံး၏ အပေါ်ပိုင်းကို ရိုက်တံရာဘာပြားဖြင့် ရှပ်ပွတ်ခြင်းဖြင့် ထိုသို့သော အပေါ်လည်ဘောကို ဖန်တီးနိုင်သည်။
ဘေးလည်ဘော(sidespin) စပေးဘောတွင် အောက်လည်ဘော သို့မဟုတ် အပေါ်လည်ဘောနှင့် ပေါင်းစပ်ပြီး အသုံးများသောဘောဖြစ်သည်။
ဘောလုံး၏ ဘေးကို ရိုက်တံရာဘာပြားဖြင့် ရှပ်ပွတ်ခြင်းဖြင့် ထိုသို့သော ဘေးလည်ဘောကို ဖန်တီးနိုင်သည်။
ညာဘေးလည်ဘောနှင့် ဘယ်ဘေးလည်ဘောဟူ၍ နှစ်မျိုးရှိသည်။
ထူးခြားထင်ရှားသော ကစားသမားများ တရားဝင် ထူးခြားထင်ရှားသူဂုဏ်ပြုခန်းမ (ITTF Hall of Fame)ကို ITTF ပြတိုက်တွင်တွေ့နိုင်သည်။
အားကစားသမားတစ်ယောက်သည် အိုလံပစ်၊ ကမ္ဘာ့ ချန်ပီယံ ပြိုင်ပွဲ (WTTC)နှင့် ကမ္ဘာ့ဖလားပြိုင်ပွဲအားလုံးတွင် ရွှေတံဆိပ်ရရှိမှသာ သူ့ကို စားပွဲတင်တင်းနစ်တံခွန်စိုက်ဆုရှင် (Grand Slam)ဟု ပြောနိုင်သည်။
ဆွီဒင်နိုင်ငံကိုယ်စားပြု Jan-Ove Waldnerသည် ၁၉၉၂ အိုလံပစ်တွင် ရွှေတံဆိပ်ရရှိခဲ့ပြီး ပထမဆုံး စားပွဲတင်တင်းနစ်တံခွန်စိုက်ဆုရှင်စာရင်း ဝင်ခဲ့သည်။
တရုတ်နိုင်ငံကိုယ်စားပြု Deng Yapingသည် ၁၉၉၆-ခုနှစ်တွင် ပထမဆုံးကျင်းပသော အမျိုးသမီး ကမ္ဘာ့ဖလားပြိုင်ပွဲတွင် ရွှေတံဆိပ်ရရှိကာ၊ ပထမဆုံး အမျိုးသမီး စားပွဲတင်တင်းနစ်တံခွန်စိုက်ဆုရှင်စာရင်းဝင်သူ ဖြစ်လာခဲ့သည်။
စားပွဲတင်တင်းနစ်တံခွန်စိုက်ဆုရှင်များစာရင်း အပြည့်အစုံကို အောက်တွင် ဖော်ပြထားသည့်ဇယားတွင် တွေ့နိုင်သည်။
အမည် ကျား/မ ကိုယ်စားပြုနိုင်ငံ အနိုင်ရသည့် အကြိမ်များ အိုလံပစ် ကမ္ဘာ့ ချန်ပီယံ ပြိုင်ပွဲ (WTTC) ကမ္ဘာ့ဖလား Jan-Ove Waldner ကျား ဆွီဒင်နိုင်ငံ 1 (1992) 2 (1989, 1997) 1 (1990) Deng Yaping မ တရုတ်နိုင်ငံ 2 (1992, 1996) 3 (1991, 1995, 1997) 1 (1996) Liu Guoliang ကျား တရုတ်နိုင်ငံ 1 (1996) 1 (1999) 1 (1996) Kong Linghui ကျား တရုတ်နိုင်ငံ 1 (2000) 1 (1995) 1 (1995) Wang Nan မ တရုတ်နိုင်ငံ 1 (2000) 3 (1999, 2001, 2003) 4 (1997, 1998, 2003, 2007) Zhang Yining မ တရုတ်နိုင်ငံ 2 (2004, 2008) 2 (2005, 2009) 4 (2001, 2002, 2004, 2005) ကျန်းကျိခဲ (Zhang Jike) ကျား တရုတ်နိုင်ငံ 1 (2012) 2 (2011, 2013) 2 (2011, 2014) Li Xiaoxia မ တရုတ်နိုင်ငံ 1 (2012) 1 (2013) 1 (2008) တင်းနင် (Ding Ning) မ တရုတ်နိုင်ငံ 1 (2016) 3 (2011, 2015, 2017) 2 (2011, 2014) မာလုံ (Ma Long) ကျား တရုတ်နိုင်ငံ 2(2016,2020) 3 (2015, 2017, 2019) 3 (2012, 2015, 2024) ဖန်ကျဲ့တုံး (Fan Zhendong) ကျား တရုတ်နိုင်ငံ 1 (2024) 2 (2021, 2023) 4 (2016, 2018, 2019, 2020) ပြင်သစ်နိုင်ငံကိုယ်စားပြု Jean-Philippe Gatienနှင့် တရုတ်နိုင်ငံကိုယ်စားပြု Wang Hao၊ ဆွန်ယင်းရှာ (Sun Yingsha)တို့သည် ကမ္ဘာ့ ချန်ပီယံ ပြိုင်ပွဲများနှင့် ကမ္ဘာ့ဖလားပြိုင်ပွဲများတွင် ရွှေတံဆိပ်ရဖူးသော်လည်း၊ အိုလံပစ်တွင် ငွေတံဆိပ်ဖြစ်သာ ကျေနပ်ခဲ့ရသူများဖြစ်သည်။
ဆွီဒင်နိုင်ငံကိုယ်စားပြု Jörgen Perssonသည်လည်း ကမ္ဘာ့ ချန်ပီယံ ပြိုင်ပွဲများနှင့် ကမ္ဘာ့ဖလားပြိုင်ပွဲများတွင် ရွှေတံဆိပ်ရဖူးသော်လည်း၊ အိုလံပစ်တွင် ဆုတံဆိပ်များနှင့် လွဲခဲ့သည်။
တရုတ်နိုင်ငံကိုယ်စားပြု Ma Linသည် အိုလံပစ် ရွှေတံဆိပ်နှင့် ကမ္ဘာ့ဖလားရွှေတံဆိပ်ရဖူးသော်လည်း၊ (၁၉၉၉၊ ၂၀၀၅နှင့် ၂၀၀၇)တို့တွင် ကျင်းပသော ကမ္ဘာ့ ချန်ပီယံ ပြိုင်ပွဲများ၌ သုံးကြိမ်တိုင်တိုင် ငွေတံဆိပ်ဖြစ်သာ ကျေနပ်ခဲ့ရသည်။
တရုတ်နိုင်ငံကိုယ်စားပြု အမျိုးသမီးအားကစားသမား ချန်မုန်း (Cheng Meng)သည်လည်း အိုလံပစ် ရွှေတံဆိပ်နှင့် ကမ္ဘာ့ဖလားရွှေတံဆိပ်ရဖူးသော်လည်း၊ ကမ္ဘာ့ ချန်ပီယံ ပြိုင်ပွဲများ၌ ငွေတံဆိပ်ဖြစ်သာ ကျေနပ်ခဲ့ရသဖြင့် စားပွဲတင်တင်းနစ်တံခွန်စိုက်ဆုရှင်စာရင်းတွင် မပါဝင်သေးပေ။
ကိုးကား ကဏ္ဍ:စားပွဲတင်တင်းနစ် ကဏ္ဍ:နွေရာသီ အိုလံပစ် အားကစားများ။
ကက်ကူအန်း သို့မဟုတ် ကာကူအန်း သည် တူနီးရှားနိုင်ငံ အရှေ့မြောက်ပိုင်းတွင် တည်ရှိသော ရှေးဟောင်းပြူးနစ်မြို့တော် တစ်ခုဖြစ်ပြီး ဘွန်းအငူအနီးတွင် တည်ရှိသည်။
ဤဖိုနီးရှားမြို့တော်အား ဘီစီ ၂၅၀ ပထမပြူးနစ်စစ်ပွဲ အတွင်း စွန့်ပစ်ခဲ့သည် ဟု ယူဆရပြီး ရောမတို့က ပြန်လည်တည်ဆောက်ခြင်း မပြုခဲ့ပေ။
၎င်းသည် နှစ်ပေါင်း ၄၀၀ ကျော်မျှ တည်ရှိခဲ့သည်။
မြို့ဟောင်းတူးဖော်ရာတွင် ဘီစီ ၄ ရာစု နှင့် ၃ ရာစုမှ ဒင်္ဂါးပြားများကို တွေ့ရသည်။
ထိုဒေသတစ်ဝိုက်တွင် မြို့၏ပုံစံကို အထင်အရှားပင် တွေ့ရှိနိုင်သေးကာ အိမ်အများအပြားမှာ တံတိုင်းများ ကျန်ရှိသေး၍ မျက်နှာစာရှိ ရောင်စုံရွှံ့များကို မြင်နိုင်ဆဲပင် ဖြစ်သည်။
အိမ်များကို ပုံစံတကျ တည်ဆောက်ထားပြီး ခေတ်မီသော မြို့စီမံပုံအတိုင်း ဖြစ်သည်။
ဘုရားကျောင်း နေရာတွင် တိုင်အချို့ တည်ရှိဆဲဖြစ်ပြီး အေထရီယံ အငယ်စားနေရာတွင် မှန်စီရွှေချများကို တွေ့နိုင်သေးသည်။
အပျက်အစီးများကြား နေရာအနှံ့တွင် အရံအတားကျောက်တုံးများ၊ အဝင်ဝ လှေခါးထစ်များ၊ ခွေးကတက်များ နှင့် ရိုးရှင်းစွာ မှန်စီရွှေချထားသည့် ကြမ်းခင်းများကို တွေ့ရသည်။
ကက်ကူအန်းဒေသတွင် ရှေးဟောင်းသုတေသန ပညာရှင်များ ဆက်လက်ရှာဖွေနေဆဲ ဖြစ်သော်လည်း အကောင်းဆုံး အစိတ်အပိုင်းများကို တွေ့ရှိပြီးဖြစ်သည်ဟု ယုံကြည်ကြသည်။
ကက်ကူအန်းသည် ပြူးနစ်မြို့တော်များဖြစ်ကြသော ကားသေ့မြို့၊ ဟက်ဒရူမီတမ် (ယနေ့ခေတ် ဆုစ်မြို့) နှင့် ယူတီကာ တို့နှင့် အတူ အရေးအပါဆုံး မြို့တစ်မြို့ ဖြစ်သည်။
ထန်းသီးကြွေခိုက် ကျီးနင်းခိုက်သည် မြန်မာစကားပုံတစ်ခု ဖြစ်သည်။
ရှင်းလင်းချက် ထန်းခိုင်မှ ထန်းသီးကြွေသည့်အချိန်နှင့် ထိုထန်းသီးကို ကျီးနင်းသည့်အချိန် တိုက်ဆိုင်ကြုံကြိုက်သွားသကဲ့သို့ ဖြစ်ရပ်တစ်ခုနှင့် တစ်ခုသည် တိုက်တိုက်ဆိုင်ဆိုင် ဖြစ်သွားသည်။
"ဘယ်တတ်နိုင်ပါ့မလဲအစ်ကိုရယ်... ထန်းသီးကလည်း ကြွေခိုက်၊ ကျီးကလည်း နင်းခိုက် အချိန်ချင်း တိုက်သွားတာပါ"။
[၁၃၃၁] မြဝတီ၊ ၁၈၊ ၅၊ ၂၁၀။
ဖက်စိမ်းကွမ်းတောင် ရွှေဝတ္ထုတိုများ သည် စာရေးဆရာမ ခင်ခင်ထူး၏ ဝတ္ထုတို ၁၅ ပုဒ်ကို စုစည်းထားသော စာအုပ်တစ်အုပ် ဖြစ်ပြီး ၂၀၀၃ ခုနှစ်တွင် ထုတ်ဝေခဲ့သည်။
ဖက်စိမ်းကွမ်းတောင် ရွှေဝတ္ထုတိုများသည် ၂၀၀၃ ခုနှစ် အမျိုးသား စာပေဆု (ဝတ္ထုတိုပေါင်းချုပ်)ကို ရရှိခဲ့သည်။
ပါဝင်သော ဝတ္ထုတိုများသည် ရွှေအမြုတေမဂ္ဂဇင်းတွင် ပုံနှိပ်ထုတ်ဝေခဲ့ပြီးသော ဝတ္ထုတိုများ ဖြစ်သည်။
http://www.myanmar.gov.mm/NLM-2004/Nov04/enlm/Nov22_rg5.html/ ဝတ္ထုဇာတ်လမ်းများမှာ ကျေးလက်နေ မြန်မာလူမျိုးများ၏ ဘဝနှင့် ယဉ်ကျေးမှုအကြောင်းများ ဖြစ်သည်။
ပါဝင်သော ဝတ္တုတိုများ ကျား ခရီးဖော် ပုံဆိုးမ ငှက်ဖမ်းသမား ပိုးဖလံ ဘွိုင်လာအိမ်ကလေး ကျူး နှစ်ပင်လိမ်ကြိုး ခံတပ် အစွဲနာ ကြိုးတန်း သားရေထိုင် အချိန်မှတ်နာရီ ရွှေတိုင်များလည်း ခလောက်မြွေ ကိုးကား ကဏ္ဍ:၂၀၀၃ စာအုပ်များ ကဏ္ဍ:မြန်မာဘာသာစကား စာအုပ်များ။
ဟာဂျီ သို့မဟုတ် ဟာ့ဂျ် ( ; ) ဆိုသည်မှာ မွတ်ဆလင်များအတွက် အမြင့်မြတ်ဆုံးသော ဆော်ဒီအာရေဗျနိုင်ငံ မက္ကာမြို့သို့ အစ္စလာမ့်ဘုရားဖူးခရီးစဉ်ဖြစ်သည်။
အစ္စလာမ်၏ မဏ္ဍိုင်ကြီး (၅) ခုအနက်မှ တစ်ခုဖြစ်သည့် Shahadah (အလ္လာဟ်အရှင်မြတ်မှတစ်ပါး ဘုရားမရှိဟု ယုံကြည်သူ) ၊ ဆလဒ် (ဆုတောင်း)၊ ဇကာသ် (ဆွမ်းပေးလှူခြင်း) နှင့် လွှမ် (ရမဿွာန် ဥပုသ်) တို့နှင့်အတူ ပါဝင်သည်။
ဟာ့ဂ်ျသည် မွတ်စလင်ညီအကိုတော်များအဖွဲ့ကို ခင်းကျင်းပြသပြီး မွတ်စ်လင်မ်အချင်းချင်း စည်းလုံးညီညွတ်ပြီး ဘုရားသခင် (အလ္လာဟ်အရှင်မြတ်ထံ) လက်အောက်ခံခြင်းသည် ပြည့်စုံသောအခါတွင် နှစ်စဉ်ကျင်းပသည့် အလေ့အထတစ်ခုဖြစ်သည်။
Hajj ဟူသော စကားလုံးသည် "ကအဘာသို့ ဘုရားဖူးသွားခြင်း" ဟူသော အဓိပ္ပါယ်မှာ မွတ်စ်လင်မ်တို့က ၎င်းတို့၏ စိတ်ဝိညာဉ်များကို သန့်စင်စေရန် ရှည်လျားသော လောကီအပြစ်များကို သန့်စင်စေသော ခရီးရှည်ကြီးဖြစ်ပြီး သေပြီးနောက် ခရီး၏ အပြင်ပန်း လုပ်ရပ်နှင့် အတွင်းစိတ်ကောင်းများ လုပ်ဆောင်ခြင်းတို့ကို ကိုယ်စားပြုသည်။
ဟာ့ဂ်ျသည် မွတ်စ်လင်မ်များအတွက် မရှိမဖြစ်လိုအပ်သော ဘာသာရေးတာဝန်တစ်ရပ်ဖြစ်ပြီး ခရီးတစ်လျှောက်လုံးတွင် ရုပ်ပိုင်းအရရော ငွေကြေးအရပါ တတ်စွမ်းနိုင်သော အရွယ်ရောက်ပြီးသူ မွတ်ဆလင်များအားလုံးနှင့် အိမ်မှမရှိသည့်အချိန်များတွင် မိသားစုကို ထောက်ပံ့ရမည့်တာဝန်ဖြစ်သည်။
ဘုရားဖူးခရီးသည် ရုပ်ပိုင်းဆိုင်ရာ တောင်းဆိုမှုနှင့် ဝိညာဉ်ရေးအရ ဆုလာဘ်တစ်ခုဖြစ်သည်။
မွတ်စလင်မ်များသည် အလ္လာဟ်အရှင်မြတ်အား ကိုးကွယ်ဆည်းကပ်ရန်နှင့် ၎င်းတို့၏ယုံကြည်ခြင်းကို အသစ်တဖန်ပြန်လည်လုပ်ဆောင်ရန် ကမ္ဘာတစ်ဝန်းမှ မွတ်စ်လင်မ်များအတွက် အချိန်အခါဖြစ်သည်။
ဟာ့ဂ်ျသည် အစ္စလာမ့်ပြက္ခဒိန်၏ ဆယ်နှစ်မြောက်နှင့် နောက်ဆုံးလဖြစ်သည့် Dhu al-Hijjah ၏ အစ္စလမ်မစ်လအတွင်း ကျင်းပသည်။
ဘုရားဖူးခရီးစဉ်သည် ငါးရက်ကြာမြင့်ပြီး အခမ်းအနားများနှင့် အခမ်းအနားများစွာ ပါဝင်ပါသည်။
၎င်းတို့တွင်- Ihram- ဘုရားဖူးများသည် ထုံးတမ်းစဉ်လာ သန့်ရှင်းမှုဖြစ်သည့် ihram ပြည်နယ်ထဲသို့ ဝင်ရောက်ကြသည်။
ယင်းတွင် ရိုးရှင်းသော အဖြူရောင်အဝတ်အစားများ ဝတ်ဆင်ခြင်းနှင့် လိင်ဆက်ဆံခြင်း၊ မုတ်ဆိတ်ရိတ်ခြင်း နှင့် လက်သည်းညှပ်ခြင်း ကဲ့သို့သော အချို့သော လှုပ်ရှားမှုများကို ရှောင်ကြဉ်ခြင်းတို့ ပါဝင်သည်။
Tawaf- ဘုရားဖူးများသည် ကဘကို လက်ယာရစ်ဖြင့် ခုနစ်ကြိမ် လှည့်ပတ်သည်။
Sa'i- ဘုရားဖူးများသည် Safa နှင့် Marwah တောင်ကြားတွင် ခုနစ်ကြိမ် လမ်းလျှောက်ကြသည်။
အာရာဖတ်ပေါ်တွင်ရပ်ခြင်း- ဟဂ်ျများသည် Dhu al-Hijjah ကိုးရက်မြောက်နေ့တွင် အာရာဖတ်လွင်ပြင်ပေါ်တွင် ရပ်နေကြသည်။
ဤသည်မှာ ဟဂ်ျ၏ အရေးအကြီးဆုံး ထုံးတမ်းဖြစ်သည်။
တိုင်သုံးတိုင်ကို ခဲနှင့်ပစ်ခြင်း- ဘုရားဖူးများသည် မာရ်နတ်ကိုကိုယ်စားပြုသော Mina တွင် တိုင်သုံးတိုင်ကို ကျောက်တုံးများချကြသည်။
တိရစ္ဆာန်ကိုသတ်ခြင်း- ဘုရားဖူးများသည် သိုး သို့မဟုတ် ဆိတ်ကဲ့သို့သော တိရစ္ဆာန်ကိုသတ်ပြီး ဆင်းရဲသားတို့အား အသားများကို ဝေငှကြသည်။
ဟဂ်ျ ပြီးသောအခါ ဘုရားဖူးများသည် ၎င်းတို့၏ နေအိမ်များသို့ ပြန်ကြပြီး ၎င်းတို့၏ ပုံမှန်ဘဝများကို ပြန်လည် ထူထောင်ကြသည်။
ယခုအခါ ၎င်းတို့အား ဟဂ်ျပြုခြင်း သို့မဟုတ် ဟဂ်ျ ပြီးမြောက်သော ဘုရားဖူးများအဖြစ် သတ်မှတ်ခြင်းခံရသည်။
ဟာ့ဂ်ျသည် မွတ်စလင်များအတွက် ထူးခြားပြီး အစွမ်းထက်သော အတွေ့အကြုံတစ်ခုဖြစ်သည်။
၎င်းတို့သည် အလ္လာဟ်အရှင်မြတ်အား ဝတ်ပြုကိုးကွယ်ရန်နှင့် ၎င်းတို့၏ယုံကြည်ခြင်းကို အသစ်တဖန်ပြန်လည်လုပ်ဆောင်ရန် ကမ္ဘာအရပ်ရပ်မှ စုဝေးကြရမည့်အချိန်ဖြစ်သည်။
သူတို့ဘဝတွေကို ဆင်ခြင်သုံးသပ်ပြီး ပိုကောင်းတဲ့ဘဝနေထိုင်ဖို့ ကတိကဝတ်ပြုရမယ့်အချိန်လည်း ဖြစ်ပါတယ်။
ကိုးကား ကဏ္ဍ:အစ္စလာမ်ဘာသာ။
ရေမြိုဝ်ဘုရားသည် သက္ကရာဇ် ၅၂၃ ခုနှစ်တွင် ပုဂံမင်းဆက် အလောင်းစည်သူမင်းတည်ထားခဲ့သော သမိုင်းဝင်ဘုရားတစ်ဆူဖြစ်ပြီး ရန်ကုန်-ပြည်-မန္တလေးကားလမ်း မိုင်တိုင်အမှတ် (၄၉၄/၃)အနီး ဂွေးကုန်းရွာ၏ ဆတာင်ဘက်၊ တံတားဦးမြို့နယ်တွင် တည်ရှိသည်။
သမိုင်းဝင်ရေမြိုဝ်ဘုရားကြီး၏ ဗုဒ္ဓပူဇနိယပွဲတော်ကို ရေမြိုဝ်ဘုရားကျောင်းတွင်နှစ်စဉ် မြန်မာပြက္ခဒိန်အရ ဝါခေါင်လဆုတ်(၇/၈)ရက်များတွင် စည်ကားသိုက်မြိုက်စွာကျင်းပသည်။
-သံ၊၁၊၃၆၈-၉။
သံ၊မြန်၊၁၊၃၅၃-၄။
သံ၊ဋ္ဌ၊၂၊၁၂၉-၁၃၁။
သံ၊ဋီ၊၂၊၁၃၈-၉။
-သံယုတ္တနိကာယ၊ နိဒါနဝဂ္ဂသံယုတ္တ၊ ၃-ဓာတုသံယုတ္တ၊ ဒုတိယဝဂ္ဂ၊ ပဉ္စမသုတ်။
ဘုရားရှင်၏ မနီးမဝေးသောအရပ်၌ မိမိတို့၏ ပရိသတ်တို့နှင့်အတူ စင်္ကြန် လျှောက်နေသော အရှင်သာရိပုတ္တရာ အစရှိသော မထေရ်(၈)ပါးတို့၏ ဂုဏ်ပုဒ်များကို အသီးအသီး မိန့်ကြားတော်မူပြီး သတ္တဝါတို့သည် ဓာတ်သဘောတူအချင်းချင်း ပေါင်းသင်းနေထိုင်ကြပုံကို အကျယ်ရှင်းလင်း ဟောကြားတော်မူသည့်သုတ်။
အဋ္ဌကထာ၌-မထေရ်မြတ်တို့၏ ဂုဏ်ကျေးဇူးများနှင့် မထေရ်မြတ်များ စင်္ကြန်လျှောက်နေကြခြင်း အကြောင်းများကိုလည်း ဖွင့်ပြထားပါသည်။
-အံ၊၂၊၂၄။
အံ၊မြန်၊၂၊၃၂။
အံ၊ဋ္ဌ၊၃၊၁၂။
-အင်္ဂုတ္တရနိကာယ၊ ပဉ္စကနိပါတ၊ ပဌမပဏ္ဏာသက၊ ၃-ပဉ္စင်္ဂိကဝဂ္ဂ၊ နဝမသုတ်။
လမ်းလျှောက် (စင်္ကြန်)သွားခြင်းအကျိုးငါးပါးတို့ကို ဘုရားရှင် ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ စင်္ကမသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် စင်္ကြန်လျှောက်ခြင်း၏ အကျိုးအာနိသင် ငါးမျိုးကို ဟောကြားထားသည်။
စင်္ကမသုတ် ရဟန်းတို့ စင်္ကြန်လျှောက်ခြင်း၌ အာနိသင်တို့သည် ဤငါးမျိုးတို့တည်း။
အဘယ်ငါးမျိုးနည်းဟူမူ - ၁။
ခရီးရှည်သွားနိုင်၏။
ကြိုးစားအားထုတ်နိုင်၏။
အနာရောဂါကင်း၏။
စား သောက် ခဲ လျက်အပ်သော အစာအာဟာရသည် ကောင်းစွာကြေညက်နိုင်၏။
စင်္ကြန်လျှောက်ခြင်းဖြင့် ရအပ်သော တည်ကြည်မှု (သမာဓိ) သည် ကြာမြင့်စွာတည်နိုင်၏။
ရဟန်းတို့ ဤသည်တို့ကား စင်္ကြန်လျှောက်ခြင်း၌ အာနိသင်ငါးမျိုးတို့တည်းဟု (မိန့်တော်မူ၏)။
ဆရာတော်ဦးဇောတိကသည် ဗုဒ္ဓဘာသာ ရဟန်းတော်တပါးဖြစ်ပြီး၊ မြန်မာနိုင်ငံတွင် ထင်ရှားကျော်ကြားသော စာရေးဆရာတစ်ယောက်လည်း ဖြစ်သည်။
ဆရာတော် အင်္ဂလိပ်ဘာသာဖြင့် ရေးသားခဲ့သော "Snow in the Summer"စာအုပ်မှာ ဘာသာစကားဆယ်မျိုးသို့ ပြန်ဆိုခဲ့ပြီး အုပ်ရေတစ်သန်းထက်မနည်း ပုံနှိပ်ခဲ့ရသည်ဟု အင်တာနက်အာခိုက်ဖ်၏ စာကြည့်တိုက်(Internet Archive's Open Library)ကက်တလောက်တွင် ဆိုထားသည်။
လူဝတ်ကြောင်ဘဝ ဆရာတော်ဦးဇောတိကကို ၁၉၄၇-ခုနှစ် ဩဂုတ်လ ၅-ရက်နေ့တွင် မော်လမြိုင်မြို့တွင် မွေးဖွားခဲ့သည်။
သူသည် အခြေခံပညာရေးကို ရိုမန်ကက်သလစ် သာသနာပြုကျောင်းတွင် သင်ကြားခဲ့သည်။
သူငယ်ရွယ်စဉ်ကာလတွင် မည်သည့်ဘာသာရေးကိုမှ ဘာသာဝင်အဖြစ် ပါဝင်ပတ်သက်ခြင်းမရှိခဲ့သော်လည်း ဘာသာတရားပေါင်းစုံတို့၏ သဘောတရားတို့ကို လေ့လာပြီး နားလည်အောင်ကြိုးစားခဲ့သည်။
အနောက်တိုင်း ဒဿနိကဗေဒနှင့် စိတ်ပညာဘာသာရပ်များကို လေ့လာလိုက်စားခဲ့သည်။
၁၉၇၃-ခုနှစ်တွင် ရန်ကုန်စက်မှုတက္ကသိုလ်မှ လျှပ်စစ်အင်ဂျင်နီယာဘွဲ့ကို ရရှိခဲ့သည်။
ရဟန်းဖြစ်လာခြင်း လူအများစုသည် သူတို့ဘဝ၏ တန်ဖိုးရှိသောအချိန်များကို ချမ်းသာကြွယ်ဝအောင်ပြုလုပ်ခြင်း၊ လောကီစည်းစိမ်များကို ခံစားခြင်း၊ ကျော်ကြားမှု၊ ဩဇာအာဏာနှင့် ရာထူးနေရာကောင်း ရရှိရေးအတွက် အသုံးချရင်း ကုန်ဆုံးနေကြသော်လည်း ဘဝ၏ ရလဒ်များအပေါ် ကျေနပ်နှစ်သက်မှုမရှိကြသည်ကို သူကတွေ့ခဲ့ရသည်။
ဗုဒ္ဓနည်းကျ တရားထိုင်ခြင်းဖြင့် စိတ်တည်ငြိမ်အေးချမ်းမှုရသဖြင့် တရားထိုင်မှုအပေါ် သူအလွန်စိတ်ဝင်စားလာခဲ့သည်။
ထိုကြောင့် အသက် ၂၆-နှစ်အရွယ်တွင် မိသားစုကို စွန့်ခွာခဲ့ပြီး ရှင်သာမဏေ အဖြစ်ကို ခံယူခဲ့သည်။
၁၉၇၄-ခုနှစ်တွင် မိတ္ထိလာမြို့ တောင်ပုလုတောရ၌ တောင်ပုလုဆရာတော်ကြီးအား ဥပဇ္ဈာယ်ပြု၍ ရဟန်းဘဝသို့ ရောက်ရှိခဲ့သည်။
ပဋိပတ်လုပ်ငန်း သူသည် အခြေခံပညာရေး (၈)တန်းကာလမှစ၍ ဝိပဿနာစာအုပ်များကို ဖတ်ရှုဖြစ်ကာ တစ်နေ့ဆယ်မိနစ်ဖြစ်စေ၊ တစ်ဆယ့်ငါးမိနစ်ခန့်ဖြစ်စေ တရားထိုင်သည့် အလေ့အကျင့်ရှိခဲ့သည်။
သူသည် တောင်ပုလုဆရာတော်ကြီး၏ လမ်းညွှန်မှုဖြင့် ဝိပဿနာတရားကို ၃-နှစ်တာ အားထုတ်ခဲ့သည်။
ထိုနောက် ထန်းတပင် တောရဆရာတော်ထံတွင် ၁၅-နှစ်ကြာ ဝိပဿနာတရားကို ဆက်လက်အားထုတ်ခဲ့သည်။
နိုင်ငံခြား သာသနာပြုခရီး ဆရာတော်သည် ဩစတြေးလျနိုင်ငံ မဲလ်ဘုန်းမြို့သို့ ၁၉၇၇-ခုနှစ်တွင်တစ်ကြိမ်၊ ၁၉၉၈-ခုနှစ်တွင်တစ်ကြိမ် ကြွရောက်သာသနာပြုခဲ့သည်။
သူသည် အမေရိကန်ပြည်ထောင်စုသို့ ၁၉၈၃-၈၄တွင် ကြွရောက်ခဲ့ပြီး ၁၆-လကြာခန့် သီတင်းသုံးကာ ဆန်တာခယု(ဇ်)၊ နယူးယောက်၊ ဘော့စတွန်နှင့် ဝါရှင်တန်တို့တွင် တရားပွဲများ ကျင်းပခဲ့သည်။
သူသည် စင်္ကာပူနိုင်ငံသို့လည်း ဓမ္မဒူတခရီး အကြိမ်ကြိမ် ကြွချီခဲ့သည်။
ရေးသားပြုစုခဲ့သည့် စာအုပ်များ စာအုပ်အမည် ထုတ်ဝေချိန် ရေးသားသည့်ဘာသာ ဘဝကိုစိတ်ကဦးဆောင်သည် ၂၀၂၃-ခု၊ ဒီဇင်ဘာလ မြန်မာ မြင့်မြတ်မှုပျောက်ဆုံးနေခြင်း၊ မေတ္တသုတ်တရားတော် ၂၀၁၂-ခု၊ စက်တင်ဘာလ မြန်မာ တွေးမိတိုင်းပျော်တယ် ၂၀၀၇-ခု၊ အောက်တိုဘာလ မြန်မာ A Map of the Journey ၂၀၀၆-ခု၊ ဇွန်လ အင်္ဂလိပ် လွတ်လပ်သောစိတ် ၂၀၀၆-ခု၊ မေလ မြန်မာ အသက်ရှင်နေလျက် ဘဝသေနေသူ ၂၀၀၃-ခု၊ အောက်တိုဘာလ မြန်မာ အခွင့်အရေးနှင့်တာဝန် ၂၀၀၂-ခု၊ ဇွန်လ မြန်မာ ကိုယ်နွမ်းသော်လည်းစိတ်မပန်းပါ သူ့ကိုပြင်ချင်ရင်ကိုယ့်ကိုကိုယ်အရင်ပြင် ၂၀၀၂-ခု၊ ဇန်နဝါရီလ မြန်မာ မေတ္တာတရား၊ လမ်းပျောက်ရာမှ လမ်းမှန်ပေါ်ရောက်လာသူ ၂၀၀၁-ခု၊ မေလ မြန်မာ သတိနဲ့ပြောပါ၊ ဒေါသကိုနားလည်ပါ၊ အလုပ်တွင်မွေ့လျော်ခြင်း ၂၀၀၀-ခု၊ ဇွန်လ မြန်မာ အရှုပ်ထဲမှာ ရှင်းအောင်နေ ၂၀၀၀-ခု၊ မတ်လ မြန်မာ တစိမ့်စိမ့်တွေးမယ် ၁၉၉၉-ခု၊ ဒီဇင်ဘာလ မြန်မာ Snow in the Summer ၁၉၉၉-ခု၊ စက်တင်ဘာလ အင်္ဂလိပ် စိတ်နှလုံး ရွှင်လန်းစေဖို့ ၁၉၉၉-ခု၊ ဧပြီလ မြန်မာ ကိုယ်ရည်ကိုယ်သွေးမြင့်မားစေရန် သတိဖြင့် နေထိုင်ခြင်း ၁၉၉၈-ခု၊ ဒီဇင်ဘာလ မြန်မာ သတိဆိုတဲ့နေအိမ်၊ အပျော်ဆုံးလူ၊ ဗုဒ္ဓရင်ခွင်မှာ ၁၉၉၈-ခု၊ ဇွန်လ မြန်မာ ဘဝဆိုတဲ့ကျောင်း ၁၉၉၈-ခု၊ မတ်လ မြန်မာ ကိုးကား Category:ဗုဒ္ဓဘာသာရဟန်းများ Category:မြန်မာ စာရေးဆရာများ Category:မြန်မာ အမျိုးသား စာရေးဆရာများ။
မရဲဘဲနှင့် ကျွဲပြဲစီး သည် မြန်မာစကားပုံ တစ်ခုဖြစ်သည်။
အဓိပ္ပာယ် မစီးရဲဘဲလျက် ဝဖီးတုတ်ခိုင်သော ကျွဲကြီးကို မဝံမရဲနှင့် စီးသကဲ့သို့ မနိုင်နင်းမှန်းသိလျက် ဒုက္ခတွေ့နိုင်သည့် ကိစ္စကို မဝံမရဲ လုပ်သည်။
"မိမိတို့ မင်းသား မင်းသမီးများက ၎င်းဇာတ်ထုပ်ကို နိုင်အောင်မသယ်နိုင်ခဲ့ကြလျှင် မရဲဘဲနှင့် ကျွဲပြဲစီးသကဲ့သို့ပင် ဖြစ်ပြီး အရှက်တကွဲ ဖြစ်ရန်သာ ရှိတော့မည်။
thumb Valve Corporation, ထို့အပြင်အဖြစ်လူသိများ Valve Software ဒါမှမဟုတ်ရိုးရိုးလေးပါ Valve, အမေရိကန်ဗွီဒီယိုဂိမ်းတီထွင်သူ၊ ထုတ်ဝေသူနှင့်ဒစ်ဂျစ်တယ်ဖြန့်ဖြူးရေးကုမ္ပဏီသည် ၀ ါရှင်တန်၊ Bellevue တွင်အခြေစိုက်သည်။
၎င်းသည် Steam နှင့် Half-Life၊ Counter-Strike၊ Portal၊ Day of Defeat၊ Team Fortress၊ Left 4 Dead နှင့် Dota စီးရီးများအတွက် ဆော့ဝဲ ဖြန့်ဝေသည့် ပလက်ဖောင်း ဖြန့်ချိသူဖြစ်သည်။
Valve ကိုမိုက်ခရိုဆော့ဖ် ၀ န်ထမ်းဟောင်း Gabe Newell နှင့် Mike Harrington တို့က ၁၉၉၆ ခုနှစ်တွင်တည်ထောင်ခဲ့သည်။
သူတို့၏ပွဲ ဦး ထွက်ထုတ်ကုန်ဖြစ်သော PC ၏ပထမ ဦး ဆုံးပုဂ္ဂိုလ်ဖြစ်သည့် Half-Life သည် ၁၉၉၈ ခုနှစ်တွင်အလွန်အောင်မြင်ပြီးစီးပွားဖြစ်အောင်မြင်မှုအတွက်ဖြန့်ချိခဲ့ပြီး Harrington သည်ကုမ္ပဏီမှထွက်ခွာခဲ့သည်။
၂၀၀၃ ခုနှစ်တွင် Valve သည် Steam ကိုစတင်ခဲ့သည်။
၂၀၁၁ ခုနှစ်တွင်ဒီဂျစ်တယ်ကွန်ပျူတာဂိမ်းရောင်းချမှု၏တစ်ဝက်ခန့်ကိုကျော်ဖြတ်နိုင်ခဲ့သည်။
၂၀၁၀ ပြည့်လွန်နှစ်များတွင် Valve သည်ဂိမ်းစက်များဖြစ်သော Steam Machine၊ HTC Vive နှင့် Valve Index virtual reality headset ကဲ့သို့သော hardware ကိုစတင်တီထွင်ခဲ့သည်။
ကိုရီးယားဒဏ္ဍာရီ (; ) သည် ကိုရီးယားကျွန်းဆွယ်ဒေသတွင် နှစ်ပေါင်းထောင်ချီကြာမြင့်စွာ နှုတ်မှုရေးရာ လက်ဆင့်ကမ်းသယ်ဆောင်လာခဲ့ကြသော ဇာတ်လမ်းပုံပြင်များဖြစ်သည်။
ဤဇာတ်လမ်းပုံပြင်များကို ကမ္ဘာလောကဖန်တီးခြင်းဆိုင်ရာ ဒဏ္ဍာရီအကြောင်းအရာများနှင့် ဩကာသလောက၊ လူမှုလောကဆိုင်ရာ ဇာစ်မြစ်ဒဏ္ဍာရီအဖြစ်လည်း သတ်မှတ်နိုင်ကြသည်။
ကိုရီးယားဒဏ္ဍာရီဆိုင်ရာ အကြောင်းအရာများကို များသောအားဖြင့် ဒေသတစ်ခုအတွင်း၌သာ သတ်မှတ်ကြ၍ ထိုဒေသမှ ကျေးရွာ၊ မျိုးနွယ်စုများနှင့်သက်ဆိုင်ကြသည်။
အစောဆုံး ကိုရီးယားဒဏ္ဍာရီသည် ဗုဒ္ဓဘာသာ၊ ကွန်ဖြူးရှပ်ဝါဒ၊ တာအိုဘာသာ တို့ထက် ရှေးကျကာ ကိုရီးယားရိုးရာဘာသာတရားနှင့် နတ်အယူဝါဒ (နတ်ဝင်ခြင်း၊ နတ်ပူးခြင်း) တို့၌ အရိုးစွဲလျက် ရှိသည်။
ထိုပူးကပ်သော နတ်များကို ပူဇော်ပသသော ရိုးရာဓလေ့များသည် ကိုရီးယားနတ်အယူဆိုင်ရာ ဒဏ္ဍာရီကို ပြန်လည်ပြောဆိုကြခြင်း၌ အဓိကအရေးပါကြသည်။
များစွာသော ရှေးဟောင်းကိုရီးယားနတ်အယူဝါဒသည် ဆင်ခြင်တုံတရားနှင့် လက်တွေ့သဘောတရားတို့ကို အလေးပြုသည့် ကွန်ဖြူးရှပ်ဝါဒထွန်းကားလာပြီးနောက် တိမ်ကောသွားခဲ့သည်။
ရှေးခေတ်အချိန်ကာလများမှစ၍ ယခုထိတည်ရှိနေသည်ဟု ယုံကြည်ထားသော ကိုရီးယားဒဏ္ဍာရီ အနည်းငယ်မျှကိုသာ ကွန်ဖြူးရှပ်ဝါဒနှင့် ဗုဒ္ဓဘာသာ ပညာရှင်များက မှတ်တမ်းပြုခဲ့ကြသည်။
ထိုပညာရှင်များက ၎င်းတို့၏ ကိုယ်ပိုင်ယုံကြည်မှုအတွင်း၌ ကိုက်ညီစေရန် ပြုပြင်ခဲ့ကြပေသည်။
ကိုးကား ကိုးကားအညွှန်းများ ကိုးကားရင်းမြစ် ကဏ္ဍ:ကိုရီးယားဒဏ္ဍာရီ။
မိုက်ခရိုနီးရှားဒဏ္ဍာရီ () တွင် မိုခရိုနီးရှားလူမျိုးတို့၏ ရိုးရာယုံကြည်မှုစနစ်များပါဝင်သည်။
မိုက်ခရိုနီးရှားကျွန်းများ၌ တစ်ခုတည်းသော ယုံကြည်မှုစနစ်မရှိချေ။
ကျွန်းတစ်ကျွန်းစီတွင် ကိုယ်ပိုင်ဒဏ္ဍာရီလာ ပုဂ္ဂိုလ် (သို့) သတ္တဝါများရှိကြသောကြောင့် ဖြစ်၏။
နယ်မြေဒေသ မိုက်ခရိုနီးရှားသည် သမုဒ္ဒရာပိုင်းဒေသအဖြစ် သိရှိသော နယ်မြေတွင် ပစိဖိတ်သမုဒ္ဒရာ၏ အနောက်တောင်ပိုင်းတွင်တည်ရှိသော ဒေသတစ်ခုဖြစ်သည်။
ထိုဒေသတွင် ကျွန်းစု အချို့ရှိ၍ ပါဝင်သော ကျွန်းများမှာ ကာရာလိုင်းကျွန်းများ (Caroline Islands)၊ မာရှယ်ကျွန်းများ၊ မာရီယားနာကျွန်းများ (Mariana)၊ ဂစ်လ်ဘ ကျွန်းများ (Gilbert) ပါဝင်သည်။
၁၅၂၀နှစ်များတွင် များစွာသော ဥရောပသားများ ရောက်ရှိလာမှုနှင့်အတူ ရိုးရာယုံကြည်မှုများကျဆင်း၍ ပြောင်းလဲသွားခဲ့သည်။
ထို့အပြင် ဥရောပယဉ်ကျေးမှုများနှင့် ထိတွေ့ခြင်းကလည်း ထိုဒေသတွင်း ဒဏ္ဍာရီ၊ ရာဇဝင်များကို ပြောင်းလဲသွားစေခဲ့သည်။
Micronesian Mythology – Myth Encyclopedia by Jane Resture ကိုးကား ကဏ္ဍ:မိုက်ခရိုနီးရှားဒဏ္ဍာရီ။
မက်ဆိုပိုတေးမီးယားဒဏ္ဍာရီ () သည် ယခုခေတ် အာရှတိုက်အနောက်ပိုင်းဒေသ၊ ရှေးဟောင်းမက်ဆိုပိုတေးမီးယားနယ်မြေမှ ဒဏ္ဍာရီများ၊ ဘာသာရေးကျမ်းစာများနှင့် အခြားသောစာပေများကို ရည်ညွှန်းနိုင်သည်။
အထူးသဖြင့် ဆူးမားဒေသ၊ အဲကတ်မြို့ နှင့် အဆီးရီးယားဒေသမှ လူမှုအဖွဲ့အစည်းများ၏ ရင်းမြစ်များမှဖြစ်ကာ ထိုလူ့ယဉ်ကျေးမှု အဖွဲ့အစည်းများသည် ဘီစီ (၃၀၀၀) မှ စတင်ခဲ့ကြ၍ အေဒီ (၄၀၀)တွင် ပျက်သုဉ်းခဲ့ကြသည်။
ဤစာပေလက်ရာများကို မူလအားဖြင့် ကျောက်ချပ်၊ ရွှံ့စေးချပ်များတွင် ထိန်းသိမ်းခဲ့ကြပြီး စာရေးတော်များက သပ်ဖြင့် ရေးထွင်းသည့် အရေးအသားတစ်မျိုး (cuneiform) ဖြင့် ရေးသားခဲ့ကြသည်။
ရှည်လျှားသော အပိုင်းအစအနည်းငယ်သာ ရှင်သန်ကျန်ရစ်ပြီး အချို့သော အပိုင်းများတွင် ပါဝင်သော ဇာတ်လမ်းပုံပြင်များကို ကမ္ဘာ့ရှေးအကျဆုံးဟူ၍ ယူဆကြကာ ထိုအပိုင်းအစများက သမိုင်းပညာရှင်များကို မက်ဆိုပိုတေးမီးယား အတွေးအခေါ်၊ စကြဝဠာသဘောတရားများကို နက်နက်နဲနဲ သိမြင်စေခဲ့သည်။
မှတ်စု ကိုးကား ကဏ္ဍ:မက်ဆိုပိုတေးမီးယားဒဏ္ဍာရီ။
ပုညခင် (၁၉၇၂ စက်တင်ဘာ ၂၂ ဖွား) သည် မြန်မာ အမျိုးသမီးစာရေးဆရာမ တစ်ဦးဖြစ်သည်။
ငယ်ဘဝနှင့်ပညာရေး ၁၉၇၂ ခု၊ စက်တင်ဘာလ ၂၂ ရက်တွင် အဖ ဦးညွန့်ရှိန်၊ အမိ ဒေါ်ဌေးဌေးတို့မှ ဧရာဝတီတိုင်းဒေသကြီး ကျောင်းကုန်းမြို့တွင်မွေးသည်။
မွေးချင်း ၃ ဦးအနက် အကြီးဆုံးဖြစ်သည်။
အမည်ရင်းမှာ သင်းသင်းမာဖြစ်သည်။